《刘躔甫七十》
宋代·林希逸

早岁耽诗学乐轩，如今霜鬓作吟仙。回思同舍二三子，几见生吟七十筵。

竺岭佛来争四日，崆峒人在更千年。称觞岂必缠头锦，醉舞何妨共醵钱。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。